stanford-oval/wikipedia huggingface dataset:
Maailmankaupat

Maailmankaupat tai kehitysmaakaupat ovat Maailmankauppojen liitto ry:n jäseninä olevien yleishyödyllisten yhdistysten ylläpitämiä reilun kaupan erikoisliikkeitä. World Fair Trade Organizationin (WFTO) jäsenenä Maailmankauppojen liitto on osa maailmanlaajuista reilun kaupan verkostoa.
Maailmankaupat tukevat pieniä perheviljelmiä ja käsityöläisryhmiä kehitysmaissa. Toiminnan perusajatuksena on luoda ihmisille mahdollisuuksia elää omassa maassaan, omalla kotiseudullaan ja omalla työllään.
Maailmankauppojen taustalla on paikallisia kehitysmaa-, kehitysmaakauppa- ja maailmankauppayhdistyksiä.  Toiminnan perustana on vapaaehtoistyö. Useimmat maailmankaupat myyvät vain pop up -periaatteella tapahtumissa. Maailmankaupan myyntitoiminnan tavoitteena ei ole taloudellisen hyödyn kerääminen itselleen tai jäsenilleen. Tuotto käytetään reilun kaupan edistämiseen. Osa tuotosta voidaan käyttää myös muulla tavoin kehittyvien maiden ihmisten hyväksi.
Maailmankaupat hankkivat myymänsä reilun kaupan tuotteet joko World Fair Trade Organizationin jäsenyhteisöiltä tai niin, että tuotteilla on tuotekohtainen kolmannen osapuolen tekemä sertifiointi. WFTO Guaranteed Fair Trade -järjestelmän lisäksi hyväksyttyjä sertifikaatteja ovat ECOCERT/IMO – Fair For Life, FLO Cert, SPP (FUNDEPPO) ja Naturland Fair Trade -tuotekohtaiset merkit.
Sertifioidut reilun kaupan tuotteet muodostavat tärkeimmän ja suurimman osan maailmankaupan liikevaihdosta, vähintään 75 % laskettuna sisäänostojen hinnoista. Muiden kuin reilun kaupan tuotteiden (enintään 25 %) tulee edistää vaihtoehtoista ja solidaarista taloutta tai ympäristön hyvinvointia, esimerkkeinä ekologiset pesuaineet, paikallisten käsityöläisten ja luomutuottajien tuotteet, valikoimaa tukevat ja periaatteiden mukaiset kirjat, musiikki, kampanja- ja koulutusmateriaalit sekä lisätuotteet ja -palvelut (reilu matkailu, catering).
Suomen maailmankaupat ja myyntipisteet

Suomen toistaiseksi pisimpään toiminut maailmankauppa oli Juuttiputiikki, joka toimi Oulussa kivijalkamyymälänä vuosina 1978–2017 ja jatkoi alkuvuoteen 2023 saakka verkkokauppana.
Maailmankauppojen liiton jäsenet:
Hämeenlinnan maailmankauppayhdistys / Maailmankauppa Kirahvi (Fiskari, avoinna kesäisin)
Jyväskylän Kehitysmaayhdistys
Mikkelin Maailmankauppayhdistys
Kuhmon Maailmankauppa ry
Pohjois-Suomen Pääskyt (Oulu)
Tampereen kehitysmaakauppayhdistys / Tampereen kehitysmaakauppa
Maailmankauppalehti

Maailmankauppojen liitto julkaisi vuoteen 2016 asti omaa lehteä. Lehden alkuna oli vuonna 1984 prosenttiliikkeen ja kehitysmaakauppojen kiertokirje, sittemmin nimi muuttui Kehitysmaakauppojen kauppalehdeksi ja vuosina 1997–2016 nimenä oli Maailmankauppalehti.
Lehden numerot vuosilta 2011–2016 ovat luettavissa verkossa. Vanhemmat numerot ovat Maailmankauppojen liiton sekä Työväenmuseo Werstaan arkistoissa.
Maahantuonti

Tampereen kehitysmaakauppa ja Hämeenlinnan maailmankauppayhdistys toimivat maahantuojina ja välittävät tuotteita muille jälleenmyyjille.
Aiheesta muualla

Maailmankauppojen liiton sivut
Maailmankauppalehden arkisto
Maailmankauppa Kirahvi Fiskarsin ruukissa.
Frösakull

| Frösakull |
| --- | --- |
 Frösakull
 Koordinaatit: 56°40′04″N, 12°43′57″E 
Valtio:   Ruotsi
Lääni:  Hallandin lääni
Maakunta:  Halland
Kunta:  Halmstad
Väkiluku (2021):  2 699
Frösakull on taajama Halmstadin kunnassa Hallandin läänissä samannimisessä historiallisessa maakunnassa Ruotsissa. Taajamassa oli 2 699 asukasta vuonna 2021.
Aiheesta muualla

Kuvia tai muita tiedostoja aiheesta Frösakull Wikimedia Commonsissa
Åled

| Åled |
| --- | --- |

 Åled
 Koordinaatit: 56°44′39″N, 12°56′40″E 
Valtio:   Ruotsi
Lääni:  Hallandin lääni
Maakunta:  Halland
Kunta:  Halmstad
Väkiluku (2021):  1 775
Åled on taajama Halmstadin kunnassa Hallandin läänissä samannimisessä historiallisessa maakunnassa Ruotsissa. Taajamassa oli 1 775 asukasta vuonna 2021.
Aiheesta muualla

Kuvia tai muita tiedostoja aiheesta Åled Wikimedia Commonsissa
Gullbrandstorp

| Gullbrandstorp |
| --- | --- |

 Gullbrandstorp
 Koordinaatit: 56°42′15″N, 12°44′00″E 
Valtio:   Ruotsi
Lääni:  Hallandin lääni
Maakunta:  Halland
Kunta:  Halmstad
Väkiluku (2021):  1 781
Gullbrandstorp on taajama Halmstadin kunnassa Hallandin läänissä samannimisessä historiallisessa maakunnassa Ruotsissa. Taajamassa oli 1 781 asukasta vuonna 2021.
Aiheesta muualla

Kuvia tai muita tiedostoja aiheesta Gullbrandstorp Wikimedia Commonsissa
Ihmisten puolue

| Ihmisten puolue |
| --- | --- |
 Sarjan logo.
Tyyli:  komedia satiiri politiikka
Kestoaika:  15 min
Pääosissa:  Taneli Mäkelä Kari Hietalahti Mari Perankoski Asko Sahlman Kaija Pakarinen
Alkuperämaa:   Suomi
Verkko:   Yle TV1
Esitetty:  30. elokuuta 2008 – 29. toukokuuta 2010
Tuotantokausia:  3
Jaksoja:  36
Tuotanto
Tuottaja(t):  Marko Talli Anssi Autio (Yle TV1)
Vastaava(t) tuottaja(t):  Olli Haikka
Ohjaaja(t):  Atte Järvinen
Käsikirjoittaja(t):  Atte Järvinen Reino Portimo
Leikkaaja(t):  Jussi Kauppila
Lavastaja(t):  Päivi Kettunen
Kuvaaja(t):  Jyri Hakala   Anton Leppälä
Tuotantoyhtiö(t):  Filmiteollisuus
Palkinnot
Voitetut:  Venla Yleisö-Venla (2010) Kultainen Venla Paras viihde- ja musiikkiohjelma (2011)
Ehdokkuudet:  Venla Paras komediasarja (2009)
Aiheesta muualla
IMDb 
Ihmisten puolue oli suomalainen satiiriin perustuva komediasarja, jota esitettiin Yle TV1 -kanavalla. Sarjaa on käsikirjoittanut Atte Järvinen ja Reino Portimo ja ohjannut Atte Järvinen. Ohjelman esittäminen alkoi 30. elokuuta 2008 ja päättyi 29. toukokuuta 2010. Ohjelmaa esitettiin myös radiossa Yle Puhe -kanavalla. Sarjan kaudet 1–3 on julkaistu yhteisboksissa, josta löytyy extrana poistettuja pätkiä.
Ohjelman idea

Kuvitteellinen viisihenkinen Ihmisten puolue kokoontuu kerran viikossa käymään läpi menneen viikon tapahtumia ja hiomaan uusia strategioita puolueen kehittämiseksi. Puolueen puheenjohtajana toimii entinen kunnanvaltuutettu, diplomi-insinööri Tapani Riihimäki. Muut puolueen jäsenet ovat yrittäjä Topi-Petteri Saikkonen, karaoke-emäntä Päivi Teittinen, hieroja Regina Mälkki ja offsetpainaja Hannes Säkkijärvi. Puolueen tunnuslause on ”Ihmisten puolue – Tiettyä muutosta”.
Jäsenien eri mielipiteet johtavat ohjelmassa usein huutamisiin, itsekehuihin sekä toistensa aliarviointiin.
Puolueen jäsenet

Tapani "Tapsa" Riihimäki (Taneli Mäkelä) on puolueen perustaja sekä puheenjohtaja. Tapani on diplomi-insinööri, mistä johtuu myös tämän erikoinen "teekkarihuumori" sekä on myös entinen kunnanvaltuutettu. Pyrkii usein säilyttämään rauhan kokoontumisissa ja mielletään sen takia usein nössöksi ja helposti "jyrättäväksi". Tapanin on tapana käyttää "tiettyä"-sanaa, jolla hän pehmentää negatiivissävytteisiä sanoja. Tapani ei juurikaan siedä kritiikkiä tai naljailua, mm. hänen vaihtaessaan pukeutumistyyliään josta muut jäsenet kuittailivat hänelle. Mikäli Tapani onnistuu pitämään puoliaan, hän usein pahoittelee sitä ja mainitsee hermostumisensa syyksi mm. parisuhde-elämänsä sekä tyttärensä vaikean teini-iän.
Päivi Teittinen (Mari Perankoski) on räväkkä ja äänekäs karaoke-emäntä/ravintolapäällikkö. Päivi ilmaisee mielipiteensä suoraan muista välittämättä. 1980-luvun rock-musiikin, alkoholin ja tupakan suurkuluttaja. Kertoo toisinaan enemmän tai vähemmän väkivaltaisista edesottamuksistaan, kuten mm. porttikiellostaan Pattayalle sekä on haukkunut Tapanin lennon peruneen lentoyhtiön pystyyn puhelimitse. Ilmeisesti ihastunut Topi-Petteriin, vaikka yrittää kieltää sen.
Topi-Petteri Saikkonen (Kari Hietalahti) on yksityisyrittäjä. Puhuu itsensä usein pussiin, tai vähintään väärille vesille puhehäiriönsä tähden. Topi-Petterillä on vahvat oikeistolaiset näkemykset, ja hän ilmaisee usein kyseenalaisia mielipiteitä kuten olevansa "ilmastonmuutosskeptikko". Väittelee usein Hanneksen kanssa mm. tämän vasemmistolaisuudesta. On sitoutumaton, kahden puolueen jäsen koska ei tiennyt että saa kuulua vain yhteen. Entinen tupakoitsija. Ihastunut Päiviin, vaikka yrittää kieltää sen. Kannattaa nakukalentereita.
Hannes Säkkijärvi (Asko Sahlman) on offsetpainaja. 55-vuotias, ylipainoinen Hannes omaa vahvan vasemmistolaisen taustan, ja hän kannattaa ammattiliittoja sekä pienen työläisen etuja. Joutuukin tästä syystä usein sanaharkkaan Topi-Petterin kanssa. Myöntää räyhäävänsä nettikeskusteluissa.
Regina Mälkki (Kaija Pakarinen) on hieroja. Hiljaisin puolueen jäsenistä. Kannattaa perhearvoja ja vaihtoehtoisia, pehmeitä arvoja. Puhuessaan mainitsee lähes aina Steiner-koulua käyvän seitsenvuotiaan lapsensa Jusu-Petterin, ja alkaa itkemään mikäli joku puolueen jäsenistä sanoo tästä jotain poikkipuolista.
Näyttelijät

| 0 | 1 | 2 |
| --- | --- | --- |
|  Taneli Mäkelä  | … |  Tapani ”Tapsa” Riihimäki   |
|  Kari Hietalahti  | … |  Topi-Petteri Saikkonen   |
|  Mari Perankoski  | … |  Päivi Teittinen   |
|  Asko Sahlman  | … |  Hannes Säkkijärvi   |
|  Kaija Pakarinen  | … |  Regina Mälkki   |
|  Lars Svedberg  | … |  Kertoja   |
Suosio

Ohjelman ensimmäinen jakso, joka esitettiin elokuussa 2008, keräsi keskimäärin 311 000 katsojaa. Lokakuussa 2008 esitettyä ensimmäisen kauden päätösjaksoa seurasi keskimäärin 403 000 katsojaa. Toisella tuotantokaudella sarja vahvisti asemaansa, ja joulukuussa 2009 esitetyllä kauden päätösjaksolla olikin jo keskimäärin 503 000 katsojaa. Sarjan uusi katsojaennätys saavutettiin kolmannella kaudella, kun sarja 13. maaliskuuta 2010 saavutti keskimäärin 559 000 katsojaa.
Vuonna 2010 järjestetyssä Venla-gaalassa Ihmisten puolue voitti yleisöäänestyksessä parhaan viihdeohjelman palkinnon. Sarja keräsi yhteensä 28 prosenttia äänistä.
Aiheesta muualla

Wikisitaateissa on kokoelma sitaatteja aiheesta .
Ihmisten puolue Internet Movie Databasessa (englanniksi)
Yle Areena - Ihmisten puolue
Yle Elävä arkisto: Ihmisten puolue
Anja Bargum

| Anja Bargum> Henkilötiedot |
| --- | --- |
Syntynyt: 8. marraskuuta 1970 (ikä 54) Helsinki
Ammatti:  näyttelijä
Näyttelijä
Merkittävät roolit:  Linda Sibelius Den älskande Marlène Joka toiselle kuoppaa kaivaa Sofia Hovimäki
Aiheesta muualla
Elonet
Anja Viveca Helene Bargum (s. 8. marraskuuta 1970 Helsinki) on suomalainen näyttelijä. Hän on työskennellyt ruotsinkielisessä improvisaatioteatteri Stjärnfallissa vuodesta 1997.
Elämä ja ura

Anja Bargum syntyi kirjailija Johan Bargumin ja näyttelijä Anita Bergerinlähde? perheeseen. Toimittaja, tutkija Katja Bargum on hänen sisarensa. Hänen isoäitinsä oli kirjailija Viveca Hollmerus. Bargum opiskeli  Uppsalassa vuosina 1991–1994. Vuosina 1995–1999 hän opiskeli Teatterikorkeakoulussa.
Bargum on näytellyt improvisaatioteatteri Stjärnfallin ohella muun muassa Suomen Kansallisteatterissa ja Unga Teaternissa. Hänen näyttämötehtäviään ovat muun muassa Marlène (ranskalaisen Francis Veberin näytelmä Joka toiselle kuoppaa kaivaa), Lucky (I väntan på Godot) ja Martha (Den hemliga trädgården). Vuonna 2015 Bargum näytteli Svenska Teaternin tuotannossa Den älskande Jean Sibeliuksen isosiskoa Lindaa.
Teatteriuransa ohella Bargum on näytellyt yhdessä elokuvassa ja muutamassa televisiotuotannossa. Yle TV2:n epookkidraamassa Hovimäki hän näytteli nuorta aatelisneito Sofia Ingbergiä.
Anja Bargumin puoliso on näyttelijä Niklas Häggblom (s. 1965).
Filmografia

Toiset tytöt (2015)
Avsked (2010)
Operaatio Stella Polaris (2003)
Hovimäki (2002)
Lähteet ja viitteet

Teatterit ja teatterintekijät 2005.  Helsinki:  Teatterin tiedotuskeskus, 2005.  ISBN 952-471-629-1
↑  https://fi.linkedin.com/in/anja-bargum-86bb084
↑  Kuka kukin on 2011, s. 76.  Helsinki:  Otava, 2011.  ISBN 978-951-1-24712-8
1 2 3  Teatterit ja teatterintekijät 2005, s. 126.
↑  Näytelmä Linda Sibeliuksesta kysyy: ”Onko kukaan koskaan rakastanut teitä tarpeeksi?” Sanomalehti Uusimaa. Etelä-Suomen Media Oy. Arkistoitu 24.1.2018. Viitattu 20.1.2018.
↑  Anja Bargum Elonet. Kansallinen audiovisuaalinen instituutti. Viitattu 20.1.2018.
↑  Ingbergit Yle.fi / Vintti (arkistoitu). Yle.fi / Vintti (arkistoitu). Arkistoitu 26.1.2018. Viitattu 25.1.2018.
Aiheesta muualla

Finlands svenska skådespelarförbund r.f / Bargum, Anja[vanhentunut linkki]
Ett rum på Nickby sjukhus
| --- | --- |
Auktoriteettitunnisteet: Henkilöt :  Elonet
Antonín Bartoň

| Mitalit | Mitalit | Mitalit |  |
| --- | --- | --- | --- |
|  Antonín Bartoň |  Antonín Bartoň |  Antonín Bartoň |  |
Maa:   Tšekkoslovakia
| MM-kilpailut  | MM-kilpailut  | MM-kilpailut  |  |
Miesten hiihto
|  Hopeaa | Innsbruck 1933 | 4 × 10 km |  |
Miesten yhdistetty
|  Hopeaa | Innsbruck 1933 | yhdistetty |  |
Antonín Bartoň (12. joulukuuta 1908 – 9. syyskuuta 1982) oli tšekkoslovakialainen maastohiihtäjä, yhdistetyn hiihtäjä ja mäkihyppääjä. Hän saavutti hopeaa MM-kisoissa 1933 sekä 4 × 10 kilometrin viestissä että yhdistetyssä.
Bartoň sijoittui yhdistetyssä kuudenneksi Lake Placidin olympialaisissa 1932. Hän oli samoissa kisoissa kuudestoista 18 kilometrin hiihdossa, kymmenes 50 kilometrillä ja 21:s mäkihypyssä.
Basileides (stoalainen)

Basileides (m.kreik. Βασιλείδης; 100-luku eaa.) oli antiikin kreikkalainen stoalaiseen koulukuntaan kuulunut filosofi.
Basileideen elämästä ei tiedetä mitään. Diogenes Laertioksen teoksen Merkittävien filosofien elämät ja opit kirja VII on sisältänyt hänen elämäkertansa, mutta tuo osuus kirjasta on kadonnut; nimestä on säilynyt ainoastaan maininta sisällysluettelossa. Basileideen sijoitus luettelossa viittaa siihen, että hän eli suunnilleen Antipatros Tarsoslaisen aikaan.
Basileides tunnetaan pääosin eräästä Sekstos Empeirikoksen tekemästä maininnasta. Sekstoksen mukaan ”Basileides ja hänen seuraajansa kielsivät aineettoman [entiteetin] olemassaolon”. Tämä maininta sijoittuu asiayhteyteen, jossa käsitellään stoalaista teoriaa kielestä. Stoalaisten mukaan jokainen mielekäs lausuma sisältää kolme asiaa: lausutut äänteet; asia, johon äänteillä viitataan tai jota niillä kuvataan; sekä aineeton entiteetti, lekton, joka kulkee kielen mukana. Basileides kielsi siis lektoneiden olemassaolon.
Luettelo vuoden 1961 miehittämättömistä avaruuslennoista

Vuoden 1961 miehittämättömät avaruuslennot muodostuivat 33 satelliitin laukaisusta. Avaruusaluksia lähettivät vain Yhdysvallat ja Neuvostoliitto.
Yhdysvallat onnistui 27 laukaisussaan, joista yksi oli radioamatöörisatelliitin laukaisu. Tosin se laukaistiin vakoilusatelliittilaukaisun kyydissä - satelliitin tekijät eivät välttämättä olleet amatöörejä. Yhdysvaltain 27 avaruusaluksesta 15 oli sotilaallisia. Neuvostoliitto onnistui kolmessa laukaisussaan: yksi oli Venus-luotain Venera 1 ja kaksi muuta olivat miehitetyn avaruusaluksen tyhjiä koekappaleita.
Epäonnistuneita laukaisuja oli edelleen 28 kappaletta. Niistä 24 oli yhdysvaltalaisia (joista 17 sotilaallisia aluksia). Neljä epäonnistuneista laukaisuista oli neuvostoliittolaisia - ensi kertaa niistä kolme oli sotilaallisia avaruusaluksia. Neuvostoliitto pyrki aloittamaan sotilaallisen avaruustoimintansa vuonna 1961. Yhdysvalloille sotilaallinen avaruustoiminta oli päämuoto vaikka NASAkin laukaisi 11 avaruusalusta.
Epäonnistuneet laukaisut

4.2.1961, Venera, Venus-luotain, Neuvostoliitto
17.2.1961, Discoverer 20 / KH-5 vakoilusatelliitti, NRO, Yhdysvallat
22.2.1961, Transit 3B paikannussatelliitti, Yhdysvaltain laivasto - kahden satelliitin yhteislaukaisuyritys
22.2.1961, Lofti 1 LF-radioaaltojen etenemiskoe, Yhdysvaltain laivasto
25.2.1961, Explorer S-45 tiedesatelliitti, NASA
30.3.1961, Discoverer 22 / KH-2-vakoilusatelliitti, NRO, Yhdysvallat
8.4.1961, Discoverer 23 / KH 5 vakoilusatelliitti, NRO, Yhdysvallat
25.4.1961, Mercury-Atlas 3 / MA-3 miehitetyn kapselin koelento tyhjänä, NASA
24.4.1961, Explorer S-45A tiedesatelliitti, NASA
8.6.1961, Discoverer 24 / KH-5 vakoilusatelliitti, NRO, Yhdysvallat
29.6.1961, Injun 1 säteilyä tutkiva satelliitti, Yhdysvaltain laivasto
29.2.1962, Solrad 3 / GRAB 3 ELINT-satelliitti, Yhdysvaltain laivasto
7.7.1961, Discoverer 26 / KH-2 vakoilusatelliitti, NRO, Yhdysvallat
21.6.1961, Discoverer 27 / KH-5 vakoilusatelliitti, NRO, Yhdysvallat
4.8.1961, Discoverer 28 / KH-2 vakoilusatelliitti, NRO, Yhdysvallat
23.8.1961, Ranger 1 kuuluotain, NASA
25.8.1961, Explorer 13 tiedesatelliitti, NASA
9.9.1961, Samos 3 vakoilusatelliitti, NRO, Yhdysvallat
17,9.1961, Discoverer 31 / KH-3 vakoilusatelliitti, NRO, Yhdysvallat
21.10.1961, Westford, Yhdysvaltain puolustusministeriö (tahallinen avaruusromupäästö tietoliikennekokeen nimellä)
23.10.1961, Discoverer 33 / KH-3 vakoilusatelliitti, NRO, Yhdysvallat
27.10.1961, Kosmos (DS-1 1) , Neuvostoliiton puolustusministeriö - kantoraketin kokeen hyötykuormamalline
1.11.1961, Mercury-Scout 1 / MS-1 miehitetyn kapselin koelento tyhjänä, NASA
5.11.1961, Discoverer 34 / KH-3 vakoilusatelliitti, NRO, Yhdysvallat
18.11.1961, Ranger 2 kuuluotain, NASA
11.12.1961, Kosmos (Zenit-2 1) vakoilusatelliitti, Neuvostoliiton puolustusministeriö, 1. venäläinen vakoilusatelliitti
21.12.1961, Kosmos (DS-1 2), Neuvostoliiton puolustusministeriö
22.12.1961, Samos 5 NRO, Yhdysvallat
Aiheesta muualla

Güntherin avaruussivun Chronology-kohdasta laukaisujen historia (päälähde)
Kanadalainen avaruushistoriasivusto (toinen päälähde)
Russian Space Web
Jonathan McDowellin avaruussivusto
NASA Jet Propulsion Laboratoryn avaruuslennot
Miehittämättömien lentojen englanninkielinen keskustelusivu
| 0 | 1 | 2 | 3 |
| --- | --- | --- | --- |
|  | Edeltäjä: Vuosi 1960 | Miehittämätön avaruustoiminta | Seuraaja: Vuosi 1962 |
Arturo Barrios

Arturo Barrios Flores (s. 12. joulukuuta 1962 México) on meksikolainen kestävyysjuoksija. Hän juoksi urheilu-urallaan 1980- ja 1990-luvulla neljä maailmanennätystä.
Barrios sijoittui 10 000 metrin juoksussa viidenneksi sekä Soulin 1988 että Barcelonan olympialaisissa 1992. Rooman MM-kilpailuissa 1987 hän sijoittui samalla matkalla neljänneksi.
Ensimmäisen neljästä maailmanennätyksestään Barrios teki 1. maaliskuuta 1986 Phoenixissa Arizonassa, kun hän juoksi 10 kilometrin tiejuoksussa ajan 27.41. Vuonna 1989 hän keskittyi ratajuoksuun ja 18. elokuuta hän juoksi Berliinissä 10 000 metrin juoksussa maailmanennätyksen 27.08,23. Ennätyksen rikkoi Richard Chelimo, joka 5. heinäkuuta 1993 Tukholmassa juoksi 27.07,91. 30. maaliskuuta 1991 Barrios juoksi La Flèchessä Ranskassa maailmanennätyksen sekä 20 000 metrillä (56.55,6) että tunnin juoksussa (21 101 metriä). Ennätykset rikkoi Haile Gebrselassie, joka juoksi Ostravassa kesäkuussa 2007 20 000 metrin juoksussa ajan 56.26,0 ja tunnin juoksussa 21 285 metriä. Tunnin juoksun maailmanennätyksessä Barrios juoksi ensimmäisenä ihmisenä puolimaratonin alle yhden tunnin.
Barrios sai Yhdysvaltain kansalaisuuden syyskuussa 1994.
Henkilökohtaiset ennätykset

1 500 metrin juoksu: 3.37,61 (1989)
3 000 metrin juoksu: 7.35,71 (1989)
5 000 metrin juoksu: 13.07,79 (1989)
10 000 metrin juoksu: 27.08,23 (1989)
15 kilometrin juoksu: 42.36 (1986)
20 000 metrin juoksu: 56.55,6 (1991)
tunnin juoksu: 21 101 metriä (1991)
Barolo

Barolo-viini
Barolo on italialainen punaviini. Sitä valmistetaan ainoastaan Barolon seudulla Piemonten alueella. Viini tehdään pelkästään Nebbiolo-rypäleestä. Barolo on ollut DOCG-laatuluokiteltu viini vuodesta 1980.
Barolon kehitys

1800-luvun puoleenväliin asti Nebbiolosta tehtiin Barolon seudulla lähinnä makeita viinejä. Vuosisadan keskivaiheilla Camillo Cavourin aloitteesta alueelle kutsuttu ja palkattu ranskalainen Louis Oudart toi tullessaan uusia viininviljelytekniikoita, kuten myöhäinen sadonkorjuu ja pitkäaikainen uuttaminen. Viinejä myös alettiin kypsyttää kastanjatynnyreissä. Näin tuotetut viinit olivat erittäin tanniinisia ja voimakkaita, eivätkä ne arvostuksestaan huolimatta olleet kuin harvojen suosiossa.
Viininviljelytekniikka pysyi perinteisenä alueella yli sata vuotta. Monesti rypäleet kuivuivat terttuihin, kun odotettiin niiden myöhäistä kypsymistä, mikä teki tanniinisuudesta vaikeasti hallittavaa. Viiniteollisuuden nykyaikaiset teolliset tuotantotavat muuttivat tilanteen 1980-luvulla. Kun viini käytettiin valvotusti suurissa terästankeissa, uuttamisaika lyhennettiin päiviin, ja kun kypsytyksessä alettiin käyttää melko uusia tynnyreitä, tanniinisuuden osuus viinissä muuttui pirteämmäksi turruttavuudenselvennä sijaan ja muut Nebbiolon aromit saatiin paremmin esiin. Barolo vaatii kuitenkin aina kypsytystä. Maineikkaimpia barolo-viinin tuottajia on Barbarescon Angelo Gaja.
Viljelyalue

Nebbiolo-rypälettä viljellään baroloa varten tarkoin määritellyllä 20,54 neliökilometrin alueella, johon kuuluu osia Cuneon maakunnan 11 kunnasta. Barolon, Castiglione Falletto ja Serralunga d’Alban kunnat kuuluvat alueeseen käytännössä kokonaan. Lisäksi alueeseen kuuluu osia Monforte d’Alban, Novellon, La Morran, Verdunon, Grinzane Cavourin, Diano d’Alban, Cherascon ja Roddin kunnista.
Barolon vuotuinen tuotantomäärä on noin yhdeksän miljoonaa litraa (vuonna 2014).
1980-luvulla barolo-viinin valmistuksessa siirryttiin käyttämmän isojen ja vanhojen kastanjatynnyreiden asemasta pienempiä ja uusia tynnyreitä.
Barvenkovon–Lozovan offensiivi

Barvenkovon-Lozovan offensiivi (eli ensimmäinen Izjumin taistelu) oli puna-armeijan operaatio toisessa maailmansodassa itärintamalla. Operaatio toteutettiin 18. - 31. tammikuuta 1942, jolloin puna-armeija eteni 90-100 kilometriä tuhoten Saksan 298., 68. ja 257. jalkaväkidivisioonat. Neuvostoliiton mukaan saksalaiset menettivät 25 000 sotilasta kaatuneina.
Käännös suomeksi
ISO 3166-2:FI

Maakunnat
Maakuntien liitot
Seutukunnat
Kunnat
NUTS-alueet
ISO 3166-2:FI
ISO 3166-2:FI on ISO-standardointijärjestön standardi, joka määrittää geokoodit Suomelle. ISO 3166-2:FI on ISO 3166-2 -standardin osajoukko, joka määrittää 19 maakunnan koodit.
Koodit

Koodin ensimmäinen osa on ISO 3166-1 -standardin mukainen Suomen maakoodi "FI" ja toinen osa on maakuntakohtainen numero.
| Koodi | Maakunnan nimi suomeksi | Maakunnan nimi ruotsiksi |
| --- | --- | --- |
| FI-01 | Ahvenanmaan maakunta | Landskapet Åland |
| FI-02 | Etelä-Karjala | Södra Karelen |
| FI-03 | Etelä-Pohjanmaa | Södra Österbotten |
| FI-04 | Etelä-Savo | Södra Savolax |
| FI-05 | Kainuu | Kajanaland |
| FI-06 | Kanta-Häme | Egentliga Tavastland |
| FI-07 | Keski-Pohjanmaa | Mellersta Österbotten |
| FI-08 | Keski-Suomi | Mellersta Finland |
| FI-09 | Kymenlaakso | Kymmenedalen |
| FI-10 | Lappi | Lappland |
| FI-11 | Pirkanmaa | Birkaland |
| FI-12 | Pohjanmaa | Österbotten |
| FI-13 | Pohjois-Karjala | Norra Karelen |
| FI-14 | Pohjois-Pohjanmaa | Norra Österbotten |
| FI-15 | Pohjois-Savo | Norra Savolax |
| FI-16 | Päijät-Häme | Päijänne-Tavastland |
FI-17: Satakunta
| FI-18 | Uusimaa | Nyland |
| FI-19 | Varsinais-Suomi | Egentliga Finland |
Ahvenanmaan maakunnalla on myös ISO 3166-1 -standardin mukainen koodi AX.
Aiemmat koodit

Ennen joulukuuta 2011 koodit perustuivat vuosien 1997–2009 läänijakoon. Koodin ensimmäinen osa oli ISO 3166-1 -standardin mukainen Suomen maakoodi "FI" ja toinen osa läänin nimestä muodostettu kaksikirjaiminen koodi.
| Koodi | Läänin nimi suomeksi | Läänin nimi ruotsiksi |
| --- | --- | --- |
| FI-AL | Ahvenanmaan lääni | Ålands län |
| FI-ES | Etelä-Suomen lääni | Södra Finlands län |
| FI-IS | Itä-Suomen lääni | Östra Finlands län |
| FI-LL | Lapin lääni | Lapplands län |
| FI-LS | Länsi-Suomen lääni | Västra Finlands län |
| FI-OL | Oulun lääni | Uleåborgs län |
Suomen maakunnat
Suomen läänit
Basileides Tyroslainen

Basileides Tyroslainen (m.kreik. Βασιλείδης) (245-175 eaa.) oli antiikin kreikkalainen epikurolaiseen koulukuntaan kuulunut filosofi. Hän oli kotoisin Tyroksesta.
Basileides seurasi Dionysios Lamptrailaista epikurolaisen koulun johdossa Ateenassa noin vuonna 205 tai 204 eaa. Hän toimi koulun johdossa kuolemaansa saakka. Basileideen seuraajasta ei ole tietoa: Apollodoros Puutarhantyranni on seuraava epikurolainen johtaja, josta ollaan varmoja, mutta koulun johdossa on saattanut olla välissä ainakin yksi henkilö. Hänen nimensä on saattanut olla Thespis.